Կատաղած քամին պոկել է բարձրահարկ շենքերի և տների բազմաթիվ տանիքներ, տապալել հսկա ծառեր, էլեկտրական սյուներ, հենապատեր, գովազդող վահանակներ, ամբողջովին հողին հավասարեցրել ծաղկուն պուրակներն ու սիզամարգերը, որ րոպեներ առաջ բուրում էին և գեղագիտական մեծ բավականություն պատճառում անցորդներին: Աղետից զգալիորեն տուժել են կրթօջախներ, հասարակական շինություններ, տասնյակ խանութներ ու սրահներ, կարկտի <<զոհ դարձել>> հարյուրավոր ավտոմեքենաներ: Շուրջ 10 ժամ է պահանջվել, որպեսզի քաղաքային էլեկտրացանցի կողմից առանձնացված բրիգադները լարված աշխատեն ու վերացնեն վթարները: